जहाँ तक तू फू के काव्य जीवन का प्रश्न है, यह कहा जा सकता है की प्रारम्भिक समय में उनकी लोकप्रियता नगण्य थी। पर जैसे -जैसे उनकी लगभग पंद्रह सौ कृतियों के बारे में जानकारी बढ़ी, उनकी लोकप्रियता भी बढ़ती गई। पाश्चात्य देशों में उन्हें चीन के शेक्सपियर, मिल्टन और विलियम वर्द्स्वर्थ की उपाधि से विभूषित किया जाने लगा। दूसरे शब्दों में उनकी तुलना पश्चिम देशों के सभी प्रकार के कवियों से की जाने लगी। उनकी कृत्यों के संग्रह के आधार पर उन्हें ऋषि तथा इतिहासकार कवि के नाम से जाना गया। तू फू की कविताओं में उनके समय में होने वाले चीन की समकालिक घटनाओं का विवरण दिखता है। सन् ७५५ में आरम्भ हुए अं लुशान विद्रोह में हुए नरसंहार ने तू फू के आतंरिक कवि को निखारा था। उन्होंने लोगों की पीड़ा को अपनी कृतियों में बांधा। अपनी व्यथा भी उन्होंने अपनी इन पंक्तियों में बयान की - जब और कागज़ मेरी टेबल पर रखे जाते हैं तो मुझे पागल की तरह जोर से चिल्लाने का मन करता है। जब वह ७५९ में गांसू गए तो संभवतः अपनी तथा समाज की निराशा को अपनी उन साठ रचनाओं में उजागर किया जो उन्होंने मात्र छे सप्ताह में लिखे थे। आर्थिक विषमताओं से जूझते तू फू सन् ७२६ में वे अपने जन्म स्थान की और चल पड़े। हालाँकि उनकी सेहत काफी खराब हो गयी थी, फिर भी वो अपने परिवार के साथ बैडिचेंग में दो वर्षों तक रहे। विपरीत परिस्तिथयों में संभवतः फू सर्वाधिक कविताओं की रचना की। उनकी अंतिम कृत्यों में से एक था 'मेरे सेवानिवृत मित्र वेई के लिए।' इस रचना में उन्होंने सरकारी नौकरी में होने वाले स्थानांतरण से उत्पन्न होने वाली मित्रों के बीच बिछड़ने के दर्द को प्रस्तुत किया था।
तू फू को इतिहासिकार कवि इसलिए कहा जाता है क्योंकि उन्होंने अपनी कविताओं में सैन्य बल की युक्ति पर, अपने आस पास हो रही घटनाओं तथा आम लोगों के जीवन पर इन घटनाओं के प्रभाव की सुश्पष्ट विवरणी दी है। इस कवि के राजनैतिक व्याख्यान कभी भी उनके किसी गणित से प्रेरित नहीं होते थे। उनकी एक मात्र प्रेरणा राजनैतिक घटनाओं से उत्पन्न भावना होती थी। समकालिक घटनाओं की ऐसी विवरणी सरकारी अभिलेख में नहीं पायी जाती है।
तू फू को ऋषि कवि के नाम से जाना जाता है। इस उपाधि के स्रोत उनकी उस क्षमता में है जिसके बल पर वे अपनी निजी व्यथा को आम लोगों की कहानी बना कर पेश करते थे। फलस्वरूप, उनकी कविताओं में भाषा और तथ्य दोनों ही दैनिक जीवन से सम्बन्ध होते थे।

अं लुशान विद्रोह
काव्य जीवन
लेखन शैली
प्रारंभिक जीवन